بیرلشگن ملتلر تشکیلاتی ژنو دفتریده بیرلشگن ملتلر تشکیلاتی بیلن افغانستان و سویس حکومتلری نینگ میزبانلیگیده اویوشتیریلگن "افغانستان کنفرانسی" اوز نهایه سیگه ییتیب باردی.
بیرلشگن ملتلر تشکیلاتی باش منشیسی افغانستان خاص نماینده سی تادامیچی یاماموتو، کنفرانس نینگ آرتیدن اویوشتیرگن مطبوعاتی کنرانسده، افغانستان بوییچه اینگ کینگ کولملی کنفرانس بولیب اوتگنینی ایتدی.
یاماموتو، طالبان نینگ تینچ لیک اوچون هروقتدن کوپراق ایسته کلی ایکن لیگینی بیراق تینچ لیک اوچون بیرینچی ایسته کلری نینگ چیت ایل لیک کوچلرنینگ افغانستاننی ترک ایتیشلری ایکن لیگینی ایتدی.
خلق ارا جمعیت نینگ مملکتده گی توقنه شوولرنی توگه ییشی اوچون افغانستان حکومتی و طالبان اورته سیده تینچ لیک اوچره شوولری بولیب اوتیشینی آرزو قیلگن لیکلرینی اورغوله گن یاماموتو،
"همه طالبان نینگ حکومت بیلن اوچره شوو اوتکزیشی اوچون فعالیت آلیب بارماقده" دیدی.
افغانستان ملی خوفسیزلیک مصلحتچیسی حمدالله محب، تینچ لیک اوچره شوولری نینگ باشله ییشی اوچون قوللریدن کیلگن هرنرسه نی قیلگن لیکلرینی، مذاکره لرگه باشله ش نینگ ایندی طالبان نینگ خواستی گه قالگن لیگینی ایتدی.
افغانستان نینگ ایسکی واشنگتن بویوک ایلچیسی محب، طالبان بیلن تینچ لیک کیلیشوویگه قول قوییلگنده هم بو کیلیشوونینگ عملی قیلینیشی نینگ بیر نیچه ییل دوام ایته جگی گه اشاره قیلدی.
محب طالبان گروهی نینگ ایسکی کوچی گه ایگه ایمس ایکن لیگینی معلوم قیلیب، تشقریدن هم یاردم آلمه گن لیگینی ایتدی و افغانستان حکومتی نینگ تینچ لیک کیلیشوویگه صادق بولیب رعایت قیله جگینی قید ایتدی.
باشقه تاماندن بیرلشگن ملتلر تشکیلاتی تامانیدن مطبوعاتی کنفرانس گه اشتراک ایته جگی معلوم قیلینگن جمهور باشلیغی اشرف غنی نینگ توناون کونی افغانستانده یوز بیرگن ترورچیلیک هجوملری باعث جلسه گه قتنشمه گن لیگی افاده ایتیلدی.
غنی توناون کونی کنفرانسده قیلگن صحبتیده، طالبان بیلن تینچ لیک مذاکره لرینی آلیب باریش اوچون 12 کیشیدن عبارت "کوچلی" بیر هیئت ایجاد ایتگن لیکلرینی بیان ایتگن ایدی.
ژنوده ایککی کون دوام ایتگن افغانستان کنفرانسیده تورکیه دن تشقی ایشلر وزیرلیگی اورینباسری یاووز سلیم قیران قتنشدی.
کنفرانس نینگ بیرینچی کون مملکتده گی مسئله لری بیلن تیگیشلی صحبتلر عملگه آشیریلدی و سونگی کونیده ایسه 70 دن آرتیق مملکتدن کیلگن اشتراکچیلر بیلن "وزیرلر کنفرانسی" بولیب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
